«Ուզում ենք, որ այս մատյանը չլինի միայն ծրագիր, այլ լինի նաեւ միջավայր, որը կձգի երեխաներին»,-ասաց Ա. Աշոտյանը' հավելելով, որ հետագայում միասնական էլեկտրոնային կրթական համակարգում կընդգրկվեն նաեւ հանրապետության բոլոր դպրոցները: Այս տարի, սակայն, մարզերը կամավոր կերպով կարող են ներգրավվել այս նախագծում: «Սա պետք է դառնա միջավայր, որտեղ երեխայի կրթության համար ստեղծված են լավագույն պայմանները: Համակարգը հնարավորություն կտա աշակերտներին ստեղծել հասակակիցների եւ ընկերների լայն ցանց, խորացնել գիտելիքները' զանազան ինտելեկտուալ խաղերի միջոցով, զարգացնել տարբեր կարողություններ ու հմտություններ' մասնակցելով հատուկ մշակված մրցույթների»,-նշեց նախարարը' հայտնելով, որ կրթական ծառայությունը բոլորի համար կլինի անվճար: Ուսուցիչների համար նախատեսված են նաեւ անվճար հատուկ դասընթացներ, որոնք ուղղված կլինեն համակարգչային գիտելիքների եւ հմտությունների խորացմանը: